**TEMA: HET JY MY LIEF?**

Vandag gaan ons so bietjie stilstaan by een van my gunsteling dele in die Bybel en, wat ek dink, een wat die meeste troos gee. Kom ons lees Johannes 21:15-19.

Laat ek net eers gou die prentjie skets:

Jesus is op Goeie Vrydag gekruisig. Op die Sondag word Hy weer lewendig. Hy gee daardie Sondag vir die sy getroue volgelinge, die dissipels die opdrag om na Galilea toe te gaan en daar vir Hom te wag.

Toe hulle daar kom, het hulle maar gedoen wat hulle gedoen het voor hulle Jesus ontmoet het – hulle het gaan visvang op die see van Galilea.

Dan, een oggend terwyl hulle nog op see is, kom Jesus daaraan. Hy staan op die oewer en roep hulle na Hom toe. Toe hulle by Hom kom, het Hy ’n vuur gemaak met vis daarop vir hulle om te eet. Kom ons hoor wat gebeur toe.

Johannes 21:15-19: (NLV)

15Toe hulle klaar ontbyt geëet het, vra Jesus vir Simon Petrus: “Simon, seun van Johannes, het jy My lief, meer as hulle?”

Petrus sê vir Jesus: “Ja, Here, U weet dat ek U liefhet.”

Jesus sê vir hom: “Gaan versorg my lammers.”

16Jesus vra hom toe ’n tweede keer: “Simon, seun van Johannes, het jy My lief?”

“Ja, Here, U weet mos dat ek U liefhet,” antwoord Petrus.

Jesus sê vir hom: “Wees ’n herder vir my skape.”

17’n Derde keer vra Jesus hom: “Simon, seun van Johannes, het jy My lief?”

Petrus het hartseer geword omdat Jesus hom ’n derde keer gevra het: “Het jy My lief?” en hy antwoord Jesus: “Here, U weet alles. U weet dat ek U liefhet.”

Jesus sê vir hom: “Gaan versorg my skape. 18Ek verseker jou, toe jy nog jonger was, het jy self jou klere vasgegordel en het jy rondgegaan waar jy ook al wou; wanneer jy egter oud is, sal jy jou hande uitstrek en iemand anders sal jou klere vasgordel en jou bring waar jy nie graag sal wil wees nie.” 19Dit het Jesus gesê om aan te toon deur watter soort dood Petrus God sou verheerlik.

Nadat Hy dit gesê het, sê Jesus vir Petrus: “Volg My as my dissipel!”

Drie keer vra Jesus vir Petrus: “Het jy My lief?” En drie keer sê Petrus: “Ja!” Hoekom? Hoekom vra Jesus drie keer vir Hom? Veral as Petrus die eerste keer al “Ja” sê? Hoekom drie keer?

*[PETRUS VERLOËN JESUS DRIE KEER]*

Petrus het Jesus drie keer verloën! Vir dié wat nie mooi by is nie – die aand voor Jesus se kruisiging is Hy eers verhoor. Al sy dissipels was so bang, dat hulle weggehardloop het. Behalwe Petrus! Hy het stilletjies agterna gesluip om te kyk wat gebeur. Toe hy die aand by ’n vuur saam met ’n klomp slawe sit en kyk, is drie keer vir hom gesê: “Jy is ook ’n volgeling van Jesus!” En drie keer het hy geantwoord: “Ek ken nie vir Jesus nie!” En met die derde keer het daar ’n haan gekraai en het Jesus stip na Petrus gekyk – Hy het geweet, Jesus het geweet dat Petrus Hom drie keer verraai het en Hy het dit voor die tyd vir Petrus gesê!

So, Petrus het Jesus drie keer verraai en drie keer vra Jesus vir Petrus “Het jy My lief?”. ’n Mens wil aflei dat dit Jesus se manier is om Petrus te troos en hom ’n tweede kans te gee. Maar dis nie wat hier gebeur nie....

Ek dink nie Jesus vra drie keer omdat Petrus Hom drie keer verraai het nie. Ek dink hier gebeur iets heeltemal anders. Wil julle weet?

Om te verstaan wat hier aangaan, moet ons so ietsie verstaan van die Grieks waarin Johannes geskryf is. Want sien, in Grieks is daar nie net een woord vir liefde nie, maar drie[[1]](#footnote-1):

1. Eros: Fisiese liefde → erotika
2. Filia: Vriendskapsliefde, broederliefde
3. Agapé: Selfopofferende liefde, selfgee liefde, eenrigting liefde.

So, as daar drie woorde vir liefde is, hoekom vra Jesus drie keer vir Petrus “Het jy My lief?”

Is dit dalk elke keer ’n ander woord? Is dit dalk al drie? Nee! Dis ook nie dit nie.

Kom ek wys vir julle wat gebeur en dan dink ons saam oor wat dit beteken:

1. Jesus: “Petrus, het jy my AGAPÉ lief?” Petrus: “Here, ek het U FILIA lief.”
2. Jesus: “Petrus, het jy my AGAPÉ lief?” Petrus: “Here, ek het U FILIA lief.”
3. Jesus: “Petrus, het jy my FILIA lief?” Petrus: “Here, ek het U FILIA lief.”

Jesus wil hê dat Petrus Hom ten volle moet lief hê, AGAPÉ lief moet hê, maar Petrus kan homself nie sover kry nie, hy kan net FILIA liefhê, hy kan net vriendskap liefhê. Twee keer vra Jesus vir hom en twee keer kan hy nie sover kom nie.

En dan kom die derde keer – en hier kom die goeie nuus:

Jesus sê vir Petrus: Ek wil hê jy moet My AGAPÉ liefhê, maar vir nou is jou FILIA-liefde goed genoeg. Petrus, het jy MY FILIA lief?

En dit maak Petrus hartseer, hartseer dat hy nie nou Jesus AGAPÉ liefhet nie, hartseer dat Jesus sy standaarde verlaag van AGAPÉ na FILIA vir Petrus.

Maar dan, wanneer Petrus hartseer is, kom die wonderlike woorde: “Volg My as my dissipel!” Petrus, jy het my net FILIA-lief, maar dis genoeg vir nou. Volg My! Wees ’n dissipel! Groei na AGAPÉ toe!

Ek het jou lief soos jy is, maar te lief om jou so te los!

Waar jy nou is is goed genoeg vir nou, maar nie goed genoeg om by te bly nie!

Kom, loop, groei, gaan, wees!

Is dit nie wonderlik nie? En die Here sê dieselfde woorde vir my en jou ook!

Ek wil hê jy moet my AGAPÉ liefhê! Maar waar jy nou is, is goed genoeg vir nou. Kom, volg my!

Hoe gaan jy reageer?

’n Klomp jongmense gaan nou openlik hulle keuse maak, openlik verklaar:

Dankie Here dat waar ek nou is goed genoeg is vir nou, maar ek belowe, ek gaan nie hier bly nie.

Sien jy kans om dieselfde te doen?

Amen.

1. <http://en.wikipedia.org/wiki/Greek_words_for_love>

**Agápe (ἀγάπη agápē[1])** means "love: esp. brotherly love, charity; the love of God for man and of man for God."[2] Agape is used in the biblical passage known as the "love chapter," 1 Corinthians 13, and is described there and throughout the New Testament as brotherly love, affection, good will, love, and benevolence.[3] Whether the love given is returned or not, the person continues to love (even without any self-benefit). Agape is also used in ancient texts to denote feelings for one's children and the feelings for a spouse, and it was also used to refer to a love feast.[3] It can also be described as the feeling of being content or holding one in high regard. Agape is used by Christians to express the unconditional love of God for his children. This type of love was further explained by Thomas Aquinas as "to will the good of another."[4]

**Éros (ἔρως érōs)** means "love, mostly of the sexual passion"[5] or the love to join two bodies as one through the joy of touch. The Modern Greek word "erotas" means "intimate love." It can also apply to dating relationships as well as marriage. Plato refined his own definition: Although eros is initially felt for a person, with contemplation it becomes an appreciation of the beauty within that person, or even becomes appreciation of beauty itself. Plato does not talk of physical attraction as a necessary part of love, hence the use of the word platonic to mean, "without physical attraction." In the Symposium, the most famous ancient work on the subject, Plato has Socrates argue that eros helps the soul recall knowledge of beauty, and contributes to an understanding of spiritual truth, the ideal "Form" of youthful beauty that leads us humans to feel erotic desire – thus suggesting that even that sensually based love aspires to the non-corporeal, spiritual plane of existence; that is, finding its truth, just like finding any truth, leads to transcendence.[6] Lovers and philosophers are all inspired to seek truth through the means of eros.

**Philia (φιλία philía)** means "affectionate regard, friendship," usually "between equals."[7] It is a dispassionate virtuous love, a concept developed by Aristotle.[8] In his best-known work on ethics, Nicomachean Ethics, philia is expressed variously as loyalty to friends, family, and community, and requires virtue, equality, and familiarity. Furthermore, in the same text philos denotes a general type of love, used for love between family, between friends, a desire or enjoyment of an activity, as well as between lovers. [↑](#footnote-ref-1)